Diari Oficial de la Generalitat Valenciana


Sumari del DOGV 6005, del 04-05-2009 (2009/4819)

ORDEN de 27 de abril de 2009, de la Conselleria de Educación, por la que se convocan ayudas para las organizaciones sindicales de personal docente no universitario que tienen implantación en la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6005

Data del DOGV
:   04-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/4819


Data del document
:   27-04-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * sindicat
    * ajuda pública
    * personal docent
    * suport econòmic

ORDEN de 27 de abril de 2009, de la Conselleria de Educación, por la que se convocan ayudas para las organizaciones sindicales de personal docente no universitario que tienen implantación en la Comunitat Valenciana. [2009/4819]
La Llei Orgànica 1/2006, de 10 d'abril, de Reforma de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 9, punt 4, expressa que tots els valencians tenen dret a participar de forma individual o col·lectiva en la vida política, econòmica, cultural i social de la Comunitat Valenciana, i que la Generalitat promourà la participació dels agents socials i del conjunt de la societat civil en els assumptes públics.
La Llei Orgànica 11/1985, de 2 d'agost, de Llibertat Sindical, regula el dret constitucional a la lliure sindicació de tots els treballadors.
La Llei 7/2007, de 12 d'abril, Estatut Bàsic de l'Empleat Públic, regula els òrgans de representació, determinació de les condicions de treball i participació del personal al servici de les administracions públiques.
A fi de possibilitar i promoure l'exercici de l'acció sindical de les organitzacions sindicals del personal docent dels centres docents no universitaris de la Comunitat Valenciana, la Conselleria d'Educació convoca de manera ininterrompuda des de l'any 1995 ajudes per a fomentar la labor d'estes organitzacions.
De conformitat amb el Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, la Llei 38/2003, de 17 de novembre, General de Subvencions, i el Reglament de desplegament, aprovat pel Reial Decret 887/2006, de 21 de juliol.
En virtut d'això, i de conformitat amb el que disposa l'article 28.e de la Llei 5/1983, de 30 de desembre, del Consell, a proposta de la secretària autonòmica d'Educació de 26 de març de 2009 i d'acord amb esta proposta,
ORDENE
Primer
1. Convocar ajudes econòmiques per a fomentar la realització d'activitats d'interés educatiu pels sindicats de l'ensenyança de la Comunitat Valenciana, durant l'exercici de 2009, fins a la data de presentació de justificants de gasto.
2. S'aproven les bases per les quals es regix la present convocatòria, incloses com a annex I, així com els models continguts en els annexos II, III i IV.
Segon
L'import global màxim destinat a les ajudes és de 66.930 euros, que s'abonaran a càrrec de la línia de subvenció T1570000 «Foment de la labor realitzada pels sindicats d'ensenyança», de l'aplicació pressupostària 99.98.31.316.63 de l'exercici econòmic de 2009.
Tercer
De conformitat amb l'article 3.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la present convocatòria no requerix notificació a la Comissió Europea, perquè no reunix els requisits de l'apartat I de l'article 87 del Tractat de la Comunitat Europea, ja que no es tracta d'ajudes que afecten intercanvis comercials entre estats membres.
DISPOSICIONS FINALS
Primera
Es delega en la Secretària Autonòmica d'Educació de la Conselleria d'Educació la facultat de concedir les ajudes i se l'autoritza perquè, en l'àmbit de les seues competències, dicte les resolucions que considere necessàries per a portar a efecte el que disposa la present orde.
Segona
Esta orde produirà efectes des de l'endemà de la publicació en el Diari Oficial de la Comunitat Valenciana.
De conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició s'ha d'interposar davant de la Conselleria d'Educació en el termini d'un mes des de l'endemà de la publicació.
b) El recurs contenciós administratiu s'ha d'interposar davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació.
València, 27 d'abril de 2009
El conseller d'Educació,
ALEJANDRO FONT DE MORA TURÓN
ANNEX I
Bases de la convocatòria d'ajudes per a les organitzacions sindicals de personal docent no universitari
Primera. Objecte de les ajudes
Les ajudes econòmiques es dirigixen a subvencionar la realització de les activitats d'interés educatiu, i se subvencionen les que són activitats pròpies de l'organització sindical de marcat caràcter educatiu i els gastos de funcionament que es produïsquen per a dur a terme les mencionades activitats, d'acord amb el que preceptuen la Llei Orgànica 11/1985, de 2 d'agost, de Llibertat Sindical, i la Llei 7/2007, de 12 d'abril, Estatut Bàsic de l'Empleat Públic.
Segona. Sol·licitants
Podran demanar les ajudes les organitzacions sindicals que hagen obtingut algun representant en les juntes de personal docent no universitari de la Generalitat (funcionaris) o algun membre del comité d'empresa del personal docent no universitari de la Generalitat (laborals), d'acord amb el certificat de l'Oficina Pública de Registre d'Actes d'Eleccions Sindicals, dependent de la Direcció General de Treball, Cooperativisme i Economia Social de la Conselleria d'Economia, Hisenda i Ocupació, en la data que es publique la present orde en el Diari Oficial de la Comunitat Valenciana.
Així mateix, podran sol·licitar les ajudes les organitzacions sindicals que hagen obtingut algun membre del comité d'empresa en les eleccions a representants dels treballadors de les empreses del sector d'ensenyança privada concertada, celebrades a la Comunitat Valenciana segons el conveni col·lectiu d'empreses d'ensenyança privada sostingudes totalment o parcialment amb fons públics, codi 9908725, d'acord amb el certificat de l'Oficina Pública de Registre d'Actes d'Eleccions Sindicals, dependent de la Direcció General de Treball, Cooperativisme i Economia Social de la Conselleria d'Economia, Hisenda i Ocupació, en la data que es publique la present orde en el Diari Oficial de la Comunitat Valenciana.
Els sol·licitants hauran d'ajustar-se al que disposen l'article 13 de la Llei 38/2003, de 17 de novembre, General de Subvencions (BOE de 18.11.2003), i el Reial Decret 887/2006, de 21 de juliol, Reglament General de Subvencions.
Tercera. Òrgans competents
1. La gestió d'estes ajudes correspondrà a la Secretària Autonòmica d'Educació, i per a l'ordenació i instrucció del procediment serà competent el Servici de Relacions Institucionals i Participació Social.
2. L'òrgan competent per a atorgar les ajudes serà la Secretaria Autonòmica d'Educació.
Quarta. Sol·licituds i documentació
Les sol·licituds, dirigides a la Secretaria Autonòmica d'Educació, es podran presentar en el registre general de la Conselleria d'Educació, situat a l'avinguda de Campanar, núm. 32, de València (46529), en el registre de les direccions territorials d'Educació o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
La presentació de les sol·licituds en les oficines de correus haurà d'ajustar-se als requisits establits en l'article 31 del Reial Decret 1.829/1999, de 3 de desembre, que aprova el reglament pel qual es regula la prestació de servicis postals, en desplegament del que establix la Llei 24/1998, de 13 de juliol, del Servici Postal Universal i de Liberalització dels Servicis Postals.
Si la sol·licitud es presenta en algun dels registres no pertanyents a la Conselleria d'Educació, es podrà comunicar per fax al número 720 385 692 o telegrama al Servici de Relacions Institucionals i Participació Social d'esta Conselleria l'endemà de la seua presentació.
A la sol·licitud, el model oficial de la qual figura com a annex II, s'adjuntarà la documentació següent:
1. Projecte d'activitats i pressupost dels gastos per als quals es demana l'ajuda.
2. Fotocòpia del CIF de l'entitat sol·licitant.
3. Certificat de l'òrgan competent que acredite la representació de la persona firmant de la sol·licitud.
3.1. En cas que l'entitat sol·licitant siga una federació o confederació i sol·licite l'ajuda en nom de les organitzacions sindicals integrades o afiliades en la mencionada federació o confederació, haurà d'acompanyar documentació acreditativa en què conste l'autorització, en forma fefaent, de les organitzacions sindicals integrades perquè la confederació o federació sol·licite o perceba, en nom seu, l'ajuda.
3.2. Quan es tracte d'una coalició electoral i l'atribució dels resultats electorals conste verificada a la dita coalició, l'organització sindical que sol·licite la subvenció per si mateixa i en nom i representació del coalitzat, haurà d'acompanyar, en forma fefaent, l'autorització expressa del coalitzat perquè sol·licite i perceba, si és el cas, la subvenció en nom seu.
4. Documents que acrediten estar al corrent en les obligacions tributàries i de la Seguretat Social, en els termes que establixen els articles 22 i 23 del RD 887/2006, de 21 juliol (BOE 176 de 25 de juliol de 2006), aportant la documentació següent:
4.1. Certificat de la Seguretat Social d'estar al corrent o exempta de les obligacions.
4.2. Certificat de l'Agència Tributària d'estar al corrent o exempta de les obligacions davant de l'administració central.
4.3. Certificat de la Conselleria d'Economia, Hisenda i Ocupació d'estar al corrent o exempta de les obligacions davant de l'administració autonòmica.
Si la sol·licitud no reunix els requisits exigits es requerirà a l'interessat que, en un termini de deu dies, esmene la falta o aporte els documents preceptius, amb indicació que, si no ho fa, es considerarà que desistix de la seua petició, amb una resolució prèvia en què es declare esta circumstància, amb indicació dels fets produïts i les normes aplicables.
El termini de presentació de les sol·licituds per a demanar l'ajuda serà de quinze dies a partir de l'endemà de la publicació de la present orde.
Quinta. Criteris per a la concessió d'ajudes
Es determinarà inicialment quina quantitat de l'import global màxim ha de distribuir-se entre les organitzacions sindicals del sector de l'ensenyança pública i les del sector de l'ensenyança privada concertada. La concreció d'estes dos quantitats es realitzarà considerant el cens del personal docent de l'ensenyança no universitària de cada un dels sectors públic i privat concertat, a la data en què es publique la present orde en el Diari Oficial de la Comunitat Valenciana.
Una vegada determinades les dos quantitats a repartir entre les organitzacions sindicals corresponents a cada sector, l'assignació de les ajudes s'efectuarà tenint en compte el nombre de representants en les juntes de personal docent no universitari de la Generalitat (funcionaris) i el nombre dels membres del comité d'empresa del personal docent no universitari de la Generalitat (laborals), en cas de tractar-se d'organitzacions sindicals corresponents al sector d'ensenyança pública, o el nombre de delegats de personal i membres del comité d'empresa obtinguts en les eleccions sindicals per cada una de les entitats sindicals del sector privat concertat.
Sexta. Proposta de concessió
La proposta de concessió de les ajudes serà realitzada per una comissió avaluadora integrada per:
- El cap del Servici de Relacions Institucionals i Participació Social o persona en qui delegue, que actuarà de president.
- Un funcionari o funcionària del Servici de Relacions Institucionals i Participació Social, que actuarà de secretari o secretària.
- Un funcionari o funcionària del grup A de la Direcció General de Personal Docent.
- Un funcionari o funcionària del cos d'inspectors del Servici Central de la Inspecció Educativa.
- Un representant, que tindrà veu però no vot, per cada una de les organitzacions sindicals a què es referix la base segona que haja obtingut en el seu respectiu sector (públic o privat) almenys el 5% dels vots vàlids en l'àmbit provincial (en l'ensenyança pública) o el 10% en l'àmbit de la Comunitat Valenciana (en l'ensenyança privada).
Finalitzat el procés d'avaluació de la comissió avaluadora emetrà un informe en què es concrete el resultat de l'avaluació efectuada i elevarà la proposta de resolució de concessió de les ajudes a la Secretaria Autonòmica d'Educació, a través del Servici de Relacions Institucionals i Participació Social.
Així mateix, la comissió valuadora tindrà la facultat per a comprovar, en qualsevol moment, l'efectivitat de les actuacions previstes en la present orde, i podrà demanar a les organitzacions sindicals la remissió d'informes prou documentats sobre l'execució de les activitats realitzades, així com dels procediments efectuats amb este fi.
Els criteris de baremació seran els previstos en la base quinta de l'annex I.
Sèptima. Resolució
La concessió o denegació de les ajudes es realitzarà per resolució de la Secretària Autonòmica d'Educació, per delegació del conseller d'Educació.
La resolució definitiva de concessió o denegació de les ajudes es dictarà i publicarà en el Diari Oficial de la Comunitat Valenciana en el termini màxim de sis mesos des de l'endemà de la publicació de la present orde, amb expressió de les circumstàncies previstes en l'article 18, punt 1, de la Llei 38/2003, de 17 de novembre, General de Subvencions. Si transcorregut el termini no s'ha dictat, es consideraran desestimades les sol·licituds, sense perjuí del que es dispose quan recaiga una resolució expressa, de conformitat amb l'article 43.4 de la Llei 30/1992.
Octava. Adjudicació i pagament de les subvencions
Les ajudes s'atorgaran en funció dels criteris de la base quinta i podran ser subvencionats la totalitat o una part dels gastos pressupostats. Seran compatibles amb la percepció d'altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats nacionals, de la Unió Europea o d'organismes internacionals, sense perjuí que en cap cas podran ser d'una quantia tal que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.
El pagament de la subvenció s'efectuarà després de l'adjudicació, una vegada duta a terme l'activitat i sempre que les entitats beneficiàries hagen presentat els documents a què es referix la base següent.
El termini de presentació de la documentació justificativa serà fins al 6 de novembre de 2009.
Si dels justificants de gastos presentats resulta un import inferior a l'ajuda concedida, es procedirà a la reducció automàtica de la subvenció en la quantia necessària perquè l'ajuda no excedisca el gasto justificat.
Novena. Obligacions dels beneficiaris
Els beneficiaris de les ajudes estaran subjectes a les següents obligacions generals derivades de la normativa vigent sobre ajudes o subvencions públiques.
1. Les organitzacions beneficiàries hauran de presentar, segons el model que figura en l'annex III, la següent documentació justificativa:
1.1. Informe memòria per cada una de les activitats realitzades que reculla i avalue els resultats.
1.2. Certificat del secretari o secretària de l'organització sindical que acredite que el gasto s'ha produït per a possibilitar cada una de les activitats.
1.3. Certificat de la Seguretat Social d'estar al corrent o exempta de les obligacions.
1.4. Certificat de l'Agència Tributària d'estar al corrent o exempta de les obligacions davant de l'administració central.
1.5. Certificat de la Conselleria d'Economia, Hisenda i Ocupació d'estar al corrent o exempta de les obligacions davant de l'administració autonòmica.
1.6. Justificants (factures, rebuts, etc.), agrupats per activitats, que acrediten la realització dels gastos per als quals es va concedir l'ajuda d'acord amb la legislació vigent, junt amb una relació d'estos.
Estos justificants hauran de ser originals o fotocòpia compulsada i seran emesos a nom de l'organització sindical; no serà vàlida la justificació que s'efectue a través d'un document expedit a nom d'una altra entitat distinta o de persones físiques.
Per a acreditar els gastos derivats del personal, es presentarà la corresponent nòmina segons el model oficial, en original o fotocòpia compulsada.
Quan es tracte de justificar les col·laboracions professionals ocasionals s'aportaran els rebuts en què consten les dades del perceptor, el seu NIF, el concepte pel qual es retribuïx, així com les dades relatives a l'organització beneficiària, segons el model que figura en l'annex IV.
Els gastos de restauració, allotjament i desplaçament presentats per les organitzacions sindicals hauran de justificar-se documentalment per mitjà de factura emesa a nom de l'entitat, que incloga el detall de concepte, quantia, CIF o NIF i aquells requisits que establisca la normativa vigent.
Cada una d'estes factures s'acompanyarà del certificat de l'organització sindical que descriga el gasto i acredite que s'ha produït per la realització d'activitats objecte de la subvenció.
No seran objecte d'ajuda els gastos sumptuaris ni aquells que es referisquen a material inventariable.
2. Complir l'objectiu, executar el projecte, realitzar l'activitat o adoptar el comportament que fonamenta la concessió de les subvencions.
3. Justificar davant de la Secretaria Autonòmica d'Educació, si és el cas, el compliment dels requisits i condicions, així com la realització de l'activitat i el compliment de la finalitat que determinen la concessió o gaudi de la subvenció.
4. Sotmetre's a les actuacions de comprovació a efectuar per esta conselleria, si és el cas, així com qualssevol altres de comprovació i control financer que puguen realitzar els òrgans de control competents, tant nacionals com comunitaris, aportant tota la informació que els siga requerida en l'exercici de les actuacions anteriors.
5. Comunicar a la Secretaria Autonómica d'Educació l'obtenció d'altres subvencions, ajudes, ingressos o recursos que financen les activitats subvencionades. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
6. Disposar dels llibres comptables, registres diligenciats i la resta de documents degudament auditats en els termes exigits per la legislació mercantil i sectorial aplicable al beneficiari en cada cas, així com tots els estats comptables i registres específics exigits per les bases reguladores de les subvencions, amb la finalitat de garantir l'adequat exercici de les facultats de comprovació i control.
7. Conservar els documents justificatius de l'aplicació dels fons rebuts, inclosos els documents electrònics, mentres puguen ser objecte de les actuacions de comprovació i control.
8. Adoptar les mesures de difusió contingudes en l'apartat 4 de l'article 18 de la Llei 38/2003, de 17 de novembre, General de Subvencions.
9. Reintegrar els fons percebuts en els supòsits previstos en l'article 37 de la Llei 38/2003, de 17 de novembre, General de Subvencions.
Deu. Seguiment i control de les ajudes
1. El seguiment de les ajudes concedides és competència de la Secretaria Autonòmica d'Educació, que establirà els procediments adequats per a això, i podrà designar també els òrgans o comissions que considere oportú per a fer-ho.
2. Tota alteració, tant de les condicions tingudes en compte per a la concessió d'estes ajudes com dels requisits i condicions establits en la present orde i, en tot cas, l'obtenció concurrent de subvencions o ajudes atorgades per altres administracions o ens públics o privats podrà donar lloc a la modificació de la resolució de concessió, en cas que l'import total de les ajudes supere el cost de l'activitat subvencionada.
3. Quan, en l'exercici de les funcions d'inspecció o control es deduïsquen indicis de l'obtenció, el gaudi o la destinació incorrectes de la subvenció o ajuda percebuda, els agents encarregats de la seua realització podran acordar la retenció de factures, documents equivalents o substitutius i de qualsevol document relatiu a les operacions en què es manifesten estos indicis.
4. En els supòsits que a continuació s'expressen, es declararà per resolució, amb la substanciació prèvia dels tràmits procedimentals oportuns, la pèrdua del dret a la percepció de l'ajuda i, si és el cas, l'obligació de reintegrar les quantitats ja percebudes i l'exigència de l'interés de demora des del moment del pagament de la subvenció, fins a la data en què s'acorde la procedència del reintegrament, d'acord amb el que disposa l'article 37 de la Llei 38/2003, de 17 de novembre, General de Subvencions:
a) Obtenció de les subvencions falsejant les condicions requerides per a això o ocultant aquelles que haurien pogut impedir-ho.
b) Incompliment total o parcial de l'objecte, de l'activitat, del projecte o la no-adopció del comportament que fonamente la concessió de la subvenció.
c) Incompliment de l'obligació de justificació o la justificació insuficient, en els termes que establixen l'article 30 de la Llei 38/2003, i si és el cas, en les normes reguladores de la subvenció.
d) Incompliment de l'obligació d'adoptar les mesures de difusió contingudes en l'apartat 4 de l'article 18 de la Llei 38/2003.
e) Resistència, excusa, obstrucció o negativa a les actuacions de comprovació i control financer previstes en els articles 14 i 15 de la Llei 38/2003, així com l'incompliment de les obligacions comptables, registrals o de conservació de documents quan se'n derive la impossibilitat de verificar l'ús donat als fons percebuts, el compliment de l'objectiu, la realitat i regularitat de les activitats subvencionades, o la concurrència de subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals.
f) Incompliment de les obligacions imposades per l'administració a les entitats col·laboradores i beneficiaris, així com dels compromisos per estos assumits, amb motiu de la concessió de la subvenció, sempre que afecten o es referisquen a la manera com s'han d'aconseguir els objectius, realitzar l'activitat, executar el projecte o adoptar el comportament que fonamenta la concessió de la subvenció.
g) Incompliment de les obligacions imposades per l'administració a les entitats col·laboradores i beneficiaris, així com dels compromisos assumits per estos amb motiu de la concessió de la subvenció, diferents dels anteriors, quan d'això se'n derive la impossibilitat de verificar l'ús donat als fons percebuts, el compliment de l'objectiu, la realitat i regularitat de les activitats subvencionades, o la concurrència de subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals.
h) L'adopció, en virtut del que establixen els articles 87 a 89 del Tractat de la Unió Europea, d'una decisió de la qual es derive una necessitat de reintegrament.
5. Constituïxen causes d'invalidesa de la resolució de concessió de les ajudes les previstes en l'article 36 de la Llei 38/2003, de 17 de novembre, General de Subvencions.ANNEX IV / REBUT PER COL·LABORACIONS OCASIONALS
ANEXO IV / RECIBO POR COLABORACIONES OCASIONALES
